ขั้นพื้นฐาน เรียนรู้จากการฝึกฝน ซึมซับภาษาญี่ปุ่นเข้าตัว
ระบบการเขียนภาษาญี่ปุ่นมีอยู่ 4 แบบด้วยกัน โดยแต่ละแบบก็จะมีตัวอักษรที่แตกต่างกันไป ฟังดูแล้วอาจจะดูว่าต้องเรียนเยอะ แต่ทุกๆ คำในภาษาญี่ปุ่น ขึ้นอยู่กับว่าจะเป็นคำในระบบใด ล้วนออกเสียงด้วยการออกเสียงพื้นฐาน 46 เสียง  การจัดหมวดหมู่ระบบการเขียนและการใช้งานนั้นเป็นส่วนที่สำคัญการศึกษาภาษาญี่ปุ่น โดยมีลักษณะดังต่อไปนี้:   ฮิรางานะ (Hiragana) เป็นตัวอักษรภาษาญี่ปุ่นที่ใช้ออกเสียงตามพยางค์ โดยเสียงจากการอ่านตัวอักษรฮิรางานะจะนำไปสู่ระบบการเขียนแบบอื่นๆ ซึ่งไม่เหมือนกับตัวอักษรในภาษาอังกฤษหรือภาษาไทย เพราะตัวอักษรแต่ละตัวใช้ออกเสียงเพียงพยางค์เดียว ซึ่งรวมไปถึงเสียงสระและพยัญชนะ คาตาคานะ (Katakana) ก็ยังเป็นตัวอักษรอ่านตามพยางค์ มักใช้กับคำภาษาต่างประเทศหรือคำเลียนเสียง (เช่น bang หรือ squeak) โดยรูปแบบตัวอักษรทั้งสองแบบมีการอ่านออกเสียงที่เหมือนกัน คันจิ (Kanji) เป็นตัวอักษรภาษาจีนที่ภาษาญี่ปุ่นรับมาใช้ในระบบการเขียนภาษาญี่ปุ่น แม้ว่าตัวอักษรฮิรางานะและคาตาคานะนั้นเป็นตัวอักษรที่อ่านออกเสียงง่าย แต่ตัวคันจิเป็นภาษารูปภาพ ซึ่งมีความหมายเป็นของตัวเอง ในภาษาญี่ปุ่นมีตัวคันจินับพันตัว ซึ่งใช้กันทั่วไปประมาณ 2000 ตัว ตัวอักษรฮิรางานะและคาตาคานะนั้นก็นำไปสู่การอ่านภาษาตัวอักษรเหล่านี้นั่นเอง อย่างไรก็ตาม การออกเสียงตัวคันจิยังเป็นไปตามพื้นฐานการอ่านตัวอักษรฮิรางานะและคาตาคานะตามเสียงภาษาญี่ปุ่นทั้ง 46 เสียง ตัวอักษรภาษาอังกฤษมักใช้ในระบบภาษาญี่ปุ่นในฐานะคำย่อ ชื่อบริษัท และอื่นๆ ตามเหตุผลทางสุนทรียะ ซึ่งเรียกว่า โรมาจิ (Romanji; "ตัวอักษรโรมัน") ภาษาญี่ปุ่นสามารถเขียนเป็นตัวอักษรละตินได้ ซึ่งไม่ได้ใช้ในประเทศญี่ปุ่น แต่ใช้โดยคนที่เรียนภาษาญี่ปุ่นเบื้องต้นเพื่อ “สะกด” ตัวอักษรภาษาญี่ปุ่น อย่างไรก็ตาม เสียงภาษาญี่ปุ่นหลายตัวที่เขียนเป็นตัวอักษรภาษาละตินได้ยาก และมีคำพ้อง (มากกว่าภาษาอังกฤษ) ที่ก่อให้เกิดความสับสน ดังนั้น นักเรียนภาษาญี่ปุ่นมักจะได้รับคำแนะนำให้เริ่มเรียนตัวอักษรภาษาญี่ปุ่นให้เร็วที่สุด และหลีกเลี่ยงการใช้ตัวโรมาจิในการออกเสียง เสียงภาษาญี่ปุ่นทั้ง 46 เสียงประกอบไปด้วย เสียงสระ 1 ใน 5 เสียง หรือเสียงผสมระหว่างสระกับพยัญชนะ และมีเสียงเดียวที่มีเพียงเสียงพยัญชนะอย่างเดียว เสียงสระจะไม่รวมกัน (ไม่เหมือนภาษาอังกฤษที่เสียง a ของ apple กับ ace นั้นต่างกัน) คุณสามารถเริ่มฝึกออกเสียงได้ด้วยการเรียนวิธีการออกเสียงของแต่ละตัวอักษรในตัวฮิรางานะและคาตาคานะ ลองดูที่ เว็บไซต์นี้ เพื่อดูตัวอย่างวิธีการออกเสียง  เน้นที่สำเนียงของเสียงต่างๆ การเปลี่ยนแปลงของเสียงจะทำให้ความหมายที่พูดออกมาเปลี่ยนไป สระเสียงยาวอาจจะมีความหมายที่ต่างออกไปจากเสียงที่สั้นกว่า (เช่น เสียง "อุ" กับเสียง "อู"). ตัวอักษรภาษาญี่ปุ่นอาจจะมีส่วนเพิ่มเติมเพื่อบอกวิธีการอ่านซึ่งอาจจะแตกต่างกันไป บางครั้งก็เปลี่ยนความหมายของคำที่มีส่วนดังกล่าว ซึ่งเหมือนกับตัว "s" ในภาษาอังกฤษที่บางครั้งก็ออกเสียง "z"   พยัญชนะเสียงหนักจะออกเสียงด้วยเสียงหยุดหนักระหว่างเสียงสองเสียง สระเสียงยาว ออกเสียงด้วยการลากเสียงสระด้วยจังหวะที่ยาวนานขึ้น และแยกออกจากเสียงสั้น ซึ่งจะทำให้คำต่างกัน การเรียนรู้พื้นฐานของกฎไวยากรณ์ภาษาญี่ปุ่นจะช่วยให้คุณเริ่มเข้าใจภาษาญี่ปุ่นด้วยการสร้างประโยคเป็นของตัวเอง ไวยากรณ์ภาษาญี่ปุ่นนั้นง่ายและยืดหยุ่น ดังนั้น การรวมคำเข้าด้วยกันด้วยวิธีที่สมเหตุสมผลก็เป็นเรื่องที่ง่าย   ประธานเป็นสิ่งที่สามารถละได้ ภาคแสดงมักจะอยู่ในตอนท้ายของประโยค คำนามไม่มีเพศ และไม่มีรูปพหูพจน์ คำกริยาจะไม่ผันตามประธาน (he/she/it) และไม่ผันตามจำนวน (เอกพจน์/พหูพจน์, เช่น I/we หรือ he/they)   ส่วนเสริม ซึ่งช่วยบอกตำแหน่งประธาน กรรม หรืออื่นๆ มักจะตามด้วยคำที่เกี่ยวข้องเสมอ คำสรรพนาม (เช่น I,you,etc.) จะแตกต่างกันตามระดับความสุภาพของความเป็นทางการตามสถานการณ์ หลังจากเรียนพื้นฐานได้แล้ว ก็ถึงเวลาที่จะได้เรียนรู้จากภายนอกเพื่อพัฒนาทักษะของคุณ ถ้าคุณเรียนภาษาญี่ปุ่นเพื่อความสนุกสนานเพราะชอบวัฒนธรรมของญี่ปุ่น เช่น มังงะ อนิเมะ หรือการท่องเที่ยว การเรียนรู้สื่อทางเสียงอาจจะเป็นสิ่งที่จำเป็น เพียงแค่ใช้เวลาวันละ 1 ชั่วโมงก็สามารถพัฒนาการใช้ไวยากรณ์และสอนให้คุณได้จดจำวลีและคำศัพท์ที่เป็นประโยชน์ได้   ฝึกฟังจากโปรแกรมระหว่างที่คุณเดินทางไปทำงานหรือใส่ไว้ในเครื่องเล่นเพลงเพื่อเปิดฟังในตอนพักกลางวันหรือช่วงพักงานหรือเดินในสวน การเรียนรู้วิธีอ่านและเขียนเพื่อเรียนรู้ภาษาและวัฒนธรรมนั้นไม่ใช่เรื่องที่จำเป็น ดังนั้น ถ้าคุณวางแผนที่จะไปเที่ยวญี่ปุ่นระยะสั้นๆ การเรียนรู้ประโยคที่จำเป็นจะเป็นประโยชน์มากกว่าการมานั่งจำตัวอักษร ถ้าคุณกำลังเรียนภาษาเพื่อธุรกิจหรือคุณต้องการใช้ชีวิตในประเทศญี่ปุ่น ลงพิจารณาเรียนภาษาในระดับมหาวิทยาลัย หรือโปรแกรมเรียนภาษาแบบเข้มข้น หรือเรียนผ่านอินเทอร์เน็ต การเรียนวิธีอ่านและเขียนเป็นสิ่งที่สำคัญเพื่อความสำเร็จในระยะยาว และการมีคนคอยชี้แนะระหว่างการเรียนระยะต้นๆ เป็นวิธีพัฒนาพฤติกรรมการเรียนรู้ที่ดีที่สุดและเพื่อถามคำถามที่คุณอาจจะพบระหว่างการเรียนภาษาและวัฒนธรรม   เรียนรู้ระบบการเขียน เริ่มต้นด้วยระบบการเขียนทั้ง 4 แบบก่อนถ้าการเรียนรู้ภาษาอ่านเขียนเป็นสิ่งสำคัญต่อจุดประสงค์ของการเรียนรู้ภาษาของคุณ ตัวอักษรฮิรางานะและคาตาคานะสามารถเรียนรู้ได้ภายในไม่กี่สัปดาห์ และสามารถใช้เขียนอะไรก็ได้ในภาษญี่ปุ่น อย่างไรก็ตาม ตัวอักษรคันจิที่ใช้กันทั่วไปในภาษาญี่ปุ่นมีมากกว่า 2,000 ตัวอักษร ดังนั้น อาจจะต้องใช้เวลา 2-3 ปีในการเรียนรู้ แต่ก็เป็นสิ่งที่มีค่าพอที่จะทำถ้าคุณต้องการจะเข้าใจและพูดภาษาญี่ปุ่นได้อย่างแตกฉาน ใช้บัตรคำในการเรียนคำศัพท์หรือประโยคง่ายๆ ซึ่งสามารถใช้ในขณะรอประชุม บนรถไฟ หรืออื่นๆ บัตรคำบางชนิดสามารถหาได้บนเว็บไซต์ หรือคุณอาจจะซื้อบัตรคำที่มีคุณภาพสูงขึ้นจากศูนย์หนังสือในมหาวิทยาลัยหรือร้านค้าบนอินเทอร์เน็ต ในการเรียนรู้ตัวคันจินั้น ให้มองที่บัตรคำที่แสดงลำดับการเขียน (วิธีเขียนตัวอักษร) ซึ่งจะเขียนเป็นขีดบริเวณด้านข้างและมีตัวอย่างคำประสมอยู่อีกด้านหนึ่ง คุณสามารถเลือกใช้การ์ดขนาด 3x5 เพื่อทำบัตรคำเป็นของตัวเองโดยเขียนคำที่คุณต้องการจะเรียน  เข้าร่วมการอภิปรายหรือกิจกรรมในชั้นเรียน ทำการบ้านให้ครบ ยกมือตอบคำถามบ่อยๆ และมีส่วนร่วมให้มากที่สุดเท่าที่คุณทำได้ในชั้นเรียนภาษา ถ้าคุณไม่ทำ ทักษะคุณก็ไม่พัฒนา กลุ่มสนทนานั้นมีมากมายและสามารถหาได้ง่ายเพียงค้นหาบนอินเทอร์เน็ตหรือโทรศัพท์ติดต่อไปยังห้องสมุด ฝึกหูของคุณเพื่อพิจารณาว่าสิ่งที่พูดอยู่คืออะไร แม้ว่าคุณจะไม่เข้าใจ ก็ให้พยายามย้ำสิ่งที่พูดออกมาเพื่อฟังและพัฒนาความเข้าใจ คนญี่ปุ่นส่วนใหญ่ต้องการเรียนภาษาไทย ดังนั้น คุณสามารถหาคนที่พร้อมช่วยคุณแลกเปลี่ยนทักษะในภาษาไทยได้ การมีเพื่อนที่แลกเปลี่ยนความรู้ที่สามารถช่วยทุกคนพัฒนาความสามารถของพวกเขาได้   ทำกิจกรรมที่ต้องใช้ภาษากับเพื่อนของคุณ แต่ต้องไม่ใช่ "เวลาเรียน" ถ้าเพื่อนชาวญี่ปุ่นของคุณไม่ได้อาศัยอยู่ในประเทศของคุณเป็นเวลานาน ลองพาเขาไปเที่ยวรอบเมืองดู ออกไปเปิดหูเปิดตา จำไว้ว่า คุณจะต้องพัฒนาอยู่เป็นประจำ ไม่งั้นคุณจะต้องนั่งเครียดกับตัวคันจิที่คุณต้องจดจำ เรียนรู้ด้วยความสนุกสนานเป็นวิธีที่ดีที่สุดในการทำเป้าหมายให้สำเร็จทั้งสองทางในคราวเดียว วันใดที่คุณไม่ได้ออกไปไหน ลองเรียกเพื่อนเพื่อมาพูดคุยเล่นๆ ระหว่างนี้คุณต้องพูดภาษาญี่ปุ่นเท่านั้น ยิ่งคุณฝึกฝนมากเท่าไหร่ คุณก็จะพัฒนามากเท่านั้น ไม่ว่าจะเป็นหนังสือพิมพ์ นวนิยาย ภาพยนตร์ หรือรายการ ให้อ่านและดูสื่อภาษาญี่ปุ่นทุกวัน มีรายการโทรทัศน์มากมายบนอินเทอร์เน็ตตั้งแต่รายการตลก เกมโชว์ ไปจนถึงละคร ลองหาสิ่งที่เติมเต็มความสนใจของคุณและการเรียนรู้จะง่ายขึ้นมาก หนังสือพิมพ์ภาษาญี่ปุ่นจะช่วยให้คุณเรียนรู้คำศัพท์และไวยากรณ์ได้เป็นจำนวนมาก เมื่อคุณพัฒนามากขึ้น ให้อ่านนวนิยาย ซึ่งจะช่วยให้คุณเรียนรู้ลักษณะการเขียนที่ไม่เครียดจนเกินไป จากนั้น นำสิ่งที่เรียนรู้มาผสมผสานด้วยการดูภาพยนตร์ญี่ปุ่นแบบคลาสสิกหรือดูอนิเมะโดยมีหรือไม่มีคำบรรยาย  หนังสือการ์ตูน (มังงะ) เป็นสื่อเรียนรู้การอ่านที่ดี แต่จำไว้ว่าระดับความซับซ้อนนั้นมีความแตกต่างอย่างมาก สำหรับผู้ใหญ่ นวนิยายฉบับการ์ตูนอาจจะเป็นวิธีฝึกฝนที่ดี (โดยเฉพาะภาพประกอบที่ช่วยให้คุณเข้าใจว่าคุณกำลังจะอ่านอะไร) ส่วนสื่อที่ทำมาเพื่อเด็กมักจะเต็มไปด้วยเอฟเฟคเสียงและคำสแลง ดังนั้น ระวังการนำสิ่งที่คุณอ่านในหนังสือการ์ตูนมาใช้ซ้ำ วิธีนี้เป็นวิธีที่ง่ายและดีที่สุดในการนำสิ่งที่คุณได้เรียนรู้ไปใช้และเรียนรู้ให้มากกว่าเดิม การไปประเทศญี่ปุ่นเป็นประสบการณ์ที่น่าตื่นตาตื่นใจและคาดเดาอะไรไม่ได้ในการซึมซับวัฒนธรรมอื่นๆ แม้ว่าจะเป็นช่วงเวลาสั้นๆ ก็ตาม แม้ว่าคุณจะทำการศึกษามาเป็นอย่างดี แต่การมีประสบการณ์ในพื้นที่จริงจะทำให้คุณได้เรียนรู้ในสิ่งที่คุณไม่คาดฝันมาก่อน   ถ้าคุณเข้าเรียนในวิทยาลัยหรือมหาวิทยาลัย ลองหาโครงการเพื่อไปเรียนที่ประเทศญี่ปุ่นดู ซึ่งเป็นวิธีที่ดีที่สุดในการเพิ่มพูนความรู้ภาษาญี่ปุ่นในระยะยาว และคุณอาจจะได้รับทุนการศึกษาอีกด้วย อย่าท้อถ้าคุณไม่เข้าใจทุกสิ่งที่คุณได้ยินหรือคุณไม่สามารถเขียนหรืออ่านได้ดีเท่าที่คุณต้องการ การเรียนรู้จนใช้ภาษาได้อย่างคล่องแคล่วอาจจะต้องใช้เวลาหลายปี ความประณีตและซับซ้อนของภาษาทำให้ภาษาญี่ปุ่นนั้นยากที่จะใช้ได้อย่างคล่องแคล่ว ในทางกลับกัน สิ่งเหล่านี้ก็เป็นส่วนหนึ่งของความสวยงามทางภาษา
เรียนรู้ระบบการเขียนภาษาญี่ปุ่น. ฝึกออกเสียงภาษาญี่ปุ่น. เรียนรู้เสียงพื้นฐานต่างๆ. เรียนรู้ระบบไวยากรณ์ภาษาญี่ปุ่น. เรียนจากโปรแกรมเรียนรู้ด้วยเสียง. ลงทะเบียนเข้าเรียน. เข้าร่วมกลุ่มสนทนาภาษาญี่ปุ่น. หาเพื่อนญี่ปุ่นที่คุณสามารถฝึกฝนได้เป็นประจำ. ดูสื่อภาษาญี่ปุ่น. ไปเรียนที่ประเทศญี่ปุ่น.
https://www.wikihow.com/Learn-Japanese https://www.wikihow.com/Learn-Japanese https://www.wikihow.com/Learn-Japanese
The Basics Guided Instruction Immersing Yourself